ai4bharat/Pralekha huggingface dataset:
రక్షణ మంత్రిత్వ శాఖ
2022 గణతంత్ర వేడుకల ఉత్తమ శకటంగా ఉత్తరప్రదేశ్ శకటం ఎంపిక
జనాదరణ తరగతిలో మహారాష్ట్ర ఎంపిక
మంత్రిత్వ శాఖల తరగతిలో సంయుక్త విజేతలు.. విద్యా మంత్రిత్వ శాఖ, పౌర విమానయాన శాఖ
ఆన్లైన్ ఓటింగ్లో తపాలా శాఖకు అగ్రస్థానం
సీఏపీఎఫ్ లో ఉత్తమ కవాతు బృందంగా సీఐఎస్ఎఫ్ ఎంపిక
మై గొవ్ తరగతిలో సిఆర్పిఎఫ్ బృందానికి ప్రధమ స్థానం
సర్వీసెస్ విభాగంలో ఉత్తమ కవాతు బృందంగా నౌకా దళ బృందం
జనాదరణ విభాగంలో అగ్ర స్థానం సాధించిన ఇండియన్ ఎయిర్ ఫోర్స్
2022 గణతంత్ర దినోత్సవ పరేడ్ ఉత్తమ శకటాలు, ఉత్తమ కవాతు ఫలితాలు వెలువడ్డాయి. కవాతులో పాల్గొన్న త్రివిధ సేవలు, సెంట్రల్ ఆర్మ్డ్ పోలీస్ ఫోర్సెస్ /ఇతర సహాయక బలగాలు మరియు వివిధ విభాగాల నుంచి ఉత్తమ కవాతు బృందం , వివిధ రాష్ట్రాలు/ కేంద్రపాలిత ప్రాంతాలకు చెందిన శకటాల్లో ఆకట్టుకున్న శకటాన్ని ఎంపిక చేసేందుకు ఏర్పాటైన మూడు న్యాయ నిర్ణేత బృందాలు విజేతలను ప్రకటించాయి.
మూడు సర్వీసుల్లో ఇండియన్ నేవీ కవాతు బృందం అత్యుత్తమ కవాతు బృందంగా ఎంపికైంది.
సీఏపీఎఫ్ /ఇతర సహాయక దళాల నుంచి సెంట్రల్ ఇండస్ట్రియల్ సెక్యూరిటీ ఫోర్స్ ఉత్తమ కవాతు బృందంగా ఎంపికైంది.
జనవరి 26, 2022న గణతంత్ర దినోత్సవ పరేడ్లో 12 రాష్ట్రాలు/కేంద్రపాలిత ప్రాంతాల నుంచి పాల్గొన్న శకటాలలో ఉత్తరప్రదేశ్ శకటం ఉత్తమ శకటం గా ఎంపిక చేయబడింది. ఉత్తరప్రదేశ్ శకటం 'ఒక జిల్లా ఒక ఉత్పత్తి మరియు కాశీ విశ్వనాథ్ ధామ్' అనే ఇతివృత్తంతో రూపొందింది.
'క్రెడిల్ ఆఫ్ ట్రెడిషనల్ హ్యాండ్ క్రాఫ్ట్' ఆధారంగా కర్ణాటక ప్రదర్శించిన శకటానికి రెండో స్థానం లభించింది. మేఘాలయ శకటానికి మూడవ స్థానం లభించింది. 50 సంవత్సరాల రాష్ట్ర హోదా మరియు మహిళల నేతృత్వంలోని సహకార సంఘాలు స్వయం సహాయక బృందాలకు నివాళి' 'పై మేఘాలయ తన శకటాన్ని రూపొందించింది.
కేంద్ర ప్రభుత్వ మంత్రిత్వ శాఖలు/విభాగాల తరగతిలో విద్యా మంత్రిత్వ శాఖ మరియు పౌర విమానయాన మంత్రిత్వ శాఖ శకటాలు సంయుక్త విజేతలుగా నిలిచాయి. ' జాతీయ విద్యా విధానం' ఇతివృత్తంతో విద్య, నైపుణ్యాభివృద్ధి మంత్రిత్వ శాఖ శకటం రూపొందింది. 'ఉడే దేశ్ కా ఆమ్ నాగ్రిక్' నినాదంతో పౌర విమానయాన మంత్రిత్వ శాఖ తన శకటానికి రూపకల్పన చేసింది. కవాతులో కేంద్ర మంత్రిత్వ శాఖలు/విభాగాల నుంచి తొమ్మిది శకటాలు పాల్గొన్నాయి.
'సుభాష్ @125' ఇతివృత్తంతో గృహ నిర్మాణం, పట్టణ వ్యవహారాల మంత్రిత్వ శాఖ ప్రదర్శించిన శకటం, 'వందే భారతం' నృత్య బృందం ప్రత్యేక బహుమతి తరగతిలో ఎంపిక చేయబడ్డాయి.
జనాదరణ అవార్డులు
మొదటిసారిగా MyGov ప్లాట్ఫారమ్ ద్వారా జనాదరణ తరగతిలో ఉత్తమ శకటం, ఉత్తమ కవాతు బృందాన్ని ఎంపిక చేసేందుకు ప్రజలకు అవకాశం కల్పించారు. దీనికి సంబంధించి ఆన్లైన్ పోల్ జనవరి 25-31, 2022 మధ్య నిర్వహించబడింది.
జనాదరణ పొందిన ఎంపిక లో , భారత వైమానిక దళం కవాతు బృందం మూడు సర్వీసులలో అత్యుత్తమ కవాతు బృందంగా ఎంపిక అయ్యింది.
సీఏపీఎఫ్ /ఇతర సహాయక దళాల నుంచి పాల్గొన్న కవాతు బృందాలలో ఉత్తమ కవాతు బృందంగా MyGovలో సెంట్రల్ రిజర్వ్ పోలీస్ ఫోర్స్ ఎక్కువ ఓట్లు పొంది ప్రథమ స్థానం పొందింది.
జనాదరణ విభాగంలో రాష్ట్రాలు/కేంద్రపాలిత ప్రాంతాల నుంచి పాల్గొన్న శకటాలలో మహారాష్ట్ర శకటం ఉత్తమ శకటంగా ఎంపిక అయ్యింది . దీనిని 'జీవవైవిధ్యం మరియు మహారాష్ట్ర రాష్ట్ర జీవ-చిహ్నాలు' అనే ఇతివృత్తంతో ప్రదర్శించారు. ఈ విభాగంలో ఉత్తరప్రదేశ్ శకటం ద్వితీయ స్థానం సాధించింది. ' మారుతున్న జమ్మూ కాశ్మీర్' పేరుతొ జమ్మూ కాశ్మీర్ ప్రదర్శించిన శకటానికి తృతీయ స్థానం లభించింది.
జనాదరణ విభాగంలో కమ్యూనికేషన్ల మంత్రిత్వ శాఖ/ తపాలా విభాగం శకటానికి అగ్ర స్థానం లభించింది. ' ఇండియా పోస్ట్: 75 సంవత్సరాల @ దీక్ష- మహిళా సాధికారత' ఇతివృత్తంతో ఈ శకటం సిద్దమయ్యింది.
వాణిజ్యం, పరిశ్రమల మంత్రిత్వ శాఖ
సలహా, సామర్ధ్య నిర్మాణ సేవల విస్తరణ కోసం తన బలాన్ని పెంచుకోవాలని ఎన్.పి.సి. ని కోరిన - శ్రీ పీయూష్ గోయల్.
ఆన్లైన్ లో జరిగిన జాతీయ ఉత్పాదకత మండలి సమీక్ష సమావేశం.
కేంద్ర వాణిజ్య, పరిశ్రమల శాఖ మంత్రి శ్రీ పియూష్ గోయల్ ఈ రోజు డి.పి.ఐ.ఐ.టి. చెందిన స్వయంప్రతిపత్త సంస్థ జాతీయ ఉత్పాదకతా మండలి  సమీక్షా సమావేశాన్ని ఆన్ లైన్ లో నిర్వహించారు. ఈ సమావేశంలో వాణిజ్య, పరిశ్రమల శాఖ సహాయ మంత్రి శ్రీ సోమ్ ప్రకాష్ తో పాటు డి.పి.ఐ.ఐ.టి కి చెందిన ఇతర సీనియర్ అధికారులు కూడా పాల్గొన్నారు.
1958 లో ఏర్పాటు చేసిన జాతీయ ఉత్పాదకత మండలి, ఇంధనం, పర్యావరణం, వ్యాపార ప్రక్రియ మరియు ఉత్పాదకత మెరుగుదల వంటి రంగాలలో సలహా,సంప్రదింపులు, సామర్ధ్య నిర్మాణం విషయాలలో నిపుణుల సేవలను అందిస్తున్నట్లు శ్రీ గోయల్ పేర్కొన్నారు. పరిశ్రమలు, ఎస్.ఎం.ఈ. లతో పాటు ప్రభుత్వ, ప్రైవేటు రంగంలోని ఇతర సంస్థలతో ఈ మండలి మరింత బలోపేతం కాగలదని ఆయన అన్నారు.
ఎం.ఎస్.ఎం.ఈ. రంగాల్లో లీన్ మాన్యుఫ్యాక్చరింగ్ ను అమలు చేయడంలో ఎన్.పి.సి. యొక్క విజయవంతమైన అనుభవం మరిన్ని ఎం.ఎస్.ఎం.ఈ. లకు ప్రయోజనం చేకూర్చే పథకాలను విస్తరించడానికి పరపతి అవసరం అని మంత్రి అన్నారు. అదేవిధంగా, ప్లాస్టిక్ వ్యర్ధాలను నది మరియు సముద్ర పర్యావరణ వ్యవస్థలోకి ఇటీవల అంచనా వేసిన అధ్యయనం భారతదేశాన్ని ప్లాస్టిక్ రహితంగా చేయాలనే లక్ష్యంతో ఇతర నగరాలకు విస్తరించాల్సిన అవసరం ఉంది. "బాయిలర్ సర్టిఫికేషన్ కోసం సమర్థులైన వ్యక్తుల శిక్షణ మరియు ధృవీకరణ" అనే ప్రస్తుత పథకానికి మరింత సామర్థ్యాన్ని తీసుకురావాలనే లక్ష్యంతో సమీక్షించాల్సిన అవసరం ఉందని కూడా నిర్ణయించారు. ప్రభుత్వ మరియు ప్రైవేట్ రంగాలకు తన సలహా మరియు సామర్థ్య నిర్మాణ సేవలను విస్తరించడం ద్వారా 2024 నాటికి ఎన్.పి.సి. ఆదాయాన్ని 300 కోట్ల రూపాయలకు పెంచాలని సి.ఐ.ఎం. పిలుపునిచ్చింది.
వాణిజ్య మరియు పరిశ్రమల మంత్రిత్వ శాఖ కార్యాలయాలలో మరింత ఐక్యత, సమన్వయం పెంపొందించడానికి, ఈ కార్యాలయాలన్నీ ఒక నగరంలోనే ఉండాలని సిఫార్సు చేయడం జరిగింది. ఎన్.పి.సి. అభివృద్ధి చేసిన ఢిల్లీ పోలీస్ తరహా ఆటోమేటెడ్ ట్రాన్స్ఫర్ & పోస్టింగ్ విధానాన్ని ప్రతిబింబించేలా, రైల్వేతో సహా ఇతర ప్రభుత్వ సంస్థల కోసం కూడా ఎన్.పి.సి. ప్రయత్నించాలని మంత్రి కోరారు. దేశంలో ప్రభుత్వ యాజమాన్యంలోని అతి పెద్ద సంస్థ అయిన భారతీయ రైల్వే కు ఎన్.పి.సి. తన సేవలను అందించగలదని కూడా ఆయన నొక్కి చెప్పారు.
రహదారి రవాణా, హైవేల మంత్రిత్వ శాఖ
ఇవిలకు ప్రత్యామ్నాయ బ్యాటరీ సాంకేతికతల దిశగా పరిశోధన, అభివృద్ధి, బదిలీకి పిలుపిచ్చిన గడ్కరీ
విద్యుత్తో నడిచే వాహనాలు ప్రస్తుత వాస్తవం అవుతున్న నేపథ్యంలో బాటరీతో, పవర్-ట్రైన్ సాంకేతికతలను అభివృద్ధి చేయడంలో అగ్రగామిగా అవతరించవలసిన అవసరాన్ని కేంద్ర ఎంఎస్ ఎంఇ, రోడ్డు రవాణా, హైవేల మంత్రి నితిన్ గడ్కరీ నొక్కి చెప్పారు.
వాహనాలలో ఉపయోగించే లిథియమ్-ఐయాన్ రీఛార్జిబుల్ బ్యాటరీల ఉత్పత్తిలో ఉపయోగించే లిథియమ్ వ్యూహాత్మక నిల్వలపై నియంత్రణలో మనం ప్రస్తుతం సవాలును ఎదుర్కొంటున్నామంటూ, రానున్న సంవత్సరాలలో ఇవి రంగం పూర్తిగా దేశీయంగా బ్యాటరీ సాంకేతికత దిశగా మారాలని మంత్రి పిలుపిచ్చారు. ఇవి పరిశోథన, అభివృద్ధి రంగంలో అభివృద్ధి చేయనున్న మెటల్-ఎయిర్, మెటల్-ఐయాన్, ఇతర సంభావ్య సాంకేతికతలు కావచ్చు.
రవాణా రంగంలో ఆత్మ నిర్భర్ భారత్ లక్ష్యాన్ని సాధించవలసిన అవసరాన్ని పట్టి చూపుతూ, మన దేశానికి చెందిన ఇనిస్టిట్యూషన్స్ ఆప్ ఎమినెన్స్ , పరిశ్రమ, శాస్త్రవేత్తలు, ఇంజినీర్లు, ప్రభుత్వ మద్దతుతో రానున్న సంవత్సరాలలో అటువంటి ప్రత్యామ్నాయ బ్యాటరీ సాంకేతికతలను తీవ్రంగా పరిశోధించి, అభివృద్ధి చేయవలసిన అవసరముందని నితిన్ గడ్కరీ చెప్పారు.
పెట్రోలియం- సహజ వాయువుల మంత్రిత్వ శాఖ
అంతర్జాతీయ మార్కెట్ నుండి ముడి చమురు కొనుగోలు
అంతర్జాతీయ మార్కెట్లో ముడి చమురు ధరలు తక్కువగా ఉన్న పరిస్థితులను సద్వినియోగం చేసుకొంటూ. భారతదేశం ఈ ఏడాది ఏప్రిల్- మే మాసాలలో 16.71 మిలియన్ పీపాల  ముడి చమురును కొనుగోలు చేసింది. విశాఖపట్నం, మంగుళూరు మరియు పాడూర్ వద్ద సృష్టించిన మూడు వ్యూహాత్మక పెట్రోలియం నిల్వ ప్రాంతాలలో ఈ ముడి చమురు నిల్వలను నింపింది. ఈ ముడి చమురు సేకరణ సగటు వ్యయం బీబీఎల్కు 19 డాలర్లుగా సమీకరించడం జరిగింది. జనవరి 2020లో ఈ ధర బీబీఎల్కు 60 డాలర్లతో పోలిస్తే ఇది చాలా తక్కువ. తాజా కొనుగోళ్ల ద్వారా 685.11 మిలియన్ డాలర్ల మేర సొమ్ము సర్కారుకు ఆదా అయింది. అంటే డాలరుకు రూ.74 లెక్కన రూ.5069 కోట్ల మేర సొమ్ము ఆదా అయింది. మార్కెట్ ధరల మేరకు పెట్రోల్, డీజిల్ ధరలను కేంద్ర ప్రభుత్వం వరుసగా 26.06.2010 మరియు 19.10.2014 నుంచి నిర్ణయిస్తూ వస్తున్న సంగతి తెలిసిందే. అప్పటి నుండి, ప్రభుత్వ రంగ చమురు మార్కెటింగ్ కంపెనీలు  అంతర్జాతీయ ఉత్పత్తి ధరలు మరియు ఇతర మార్కెట్ పరిస్థితులకు తగ్గట్టుగా పెట్రోల్ మరియు డీజిల్ ధరలపై తగిన నిర్ణయం తీసుకుంటున్నాయి. చమురు మార్కెటింగ్ కంపెనీలు అంతర్జాతీయ ఉత్పత్తి ధరలు, మార్పిడి రేటు, పన్ను నిర్మాణం, లోతట్టు సరుకు మరియు ఇతర వ్యయ అంశాలతో సహా వివిధ అంశాలను పరిగణనలోకి తీసుకున్న తరువాత రిటైల్ అమ్మకపు ధరపై నిర్ణయం తీసుకుంటాయి. పెట్రోల్ మరియు డీజిల్ ధరలు మార్కెట్ ధరల మేరకు నిర్ణయించబడతాయి. మార్కెట్ పోకడల ప్రకారం పెరుగుతాయి లేదా తగ్గుతాయి. టోకు ధరల సూచిక  లో పెట్రోల్ మరియు డీజిల్ యొక్క బరువు వరుసగా 1.60% మరియు 3.10%. కేంద్ర పెట్రోలియం, సహజ వాయువు శాఖ మంత్రి శ్రీ ధర్మేంద్ర ప్రధాన్ ఈ రోజు రాజ్యసభకు ఇచ్చిన ఒక లిఖితపూర్వక సమాధానంలో ఈ సమాచారాన్ని తెలియజేశారు.
(Visitor Counter : 189
ప్రధాన మంత్రి కార్యాలయం
గువహటి ఎయిమ్స్పై పౌరుడి వ్యాఖ్యకు ప్రధాని సమాధానం
గువహటి ఎయిమ్స్పై తన ట్వీట్ల మీద వ్యాఖ్యానించిన చేసిన అనేకమంది పౌరులకు ప్రధానమంత్రి శ్రీ నరేంద్ర మోదీ ఇవాళ బదులిచ్చారు.
ఈ మేరకు రాజేష్ భారతీయ అనే వ్యక్తి ట్వీట్కు స్పందనగా పంపిన సందేశంలో:
“ఎయిమ్స్ నెట్వర్క్ విస్తరణ ఓ సంతృప్తికర కార్యక్రమం. ఆ మేరకు అందరికీ ఆరోగ్యం సంరక్షణ సులభంగా లభ్యమయ్యేలా అందుబాటులోకి తేవడం కోసం మరింత కృషిచేస్తాం.” అని ప్రధాని పేర్కొన్నారు.
అలాగే ఈశాన్య భారతంలో సూపర్ స్పెషాలిటీ చికిత్స లభ్యతపై ప్రొఫెసర్  సుధీర్ దాస్ ట్వీట్కు స్పందనగా పంపిన సందేశంలో:
“అవును... ఈశాన్య రాష్ట్రాల్లోని నా సోదరసోదరీమణులందరికీ ఇదెంతో సౌలభ్యం కల్పిస్తుంది” అని పేర్కొన్నారు.
జోర్హత్ నివాసి దీపాంకర్ పరాశర్ ట్వీట్కు స్పందనగా పంపిన సందేశంలో:
“అస్సాం ప్రగతి ప్రయాణానికి మరింత ఉత్తేజం లభిస్తుంది. ఇప్పటిదాకా ప్రారంభించిన, శంకుస్థాపన చేసిన అభివృద్ధి పథకాలు ఇందుకు దోహదం చేస్తాయి” అని ప్రధాని వివరించారు.
(
ఉక్కు మంత్రిత్వ శాఖ
ఆజాదీ కా అమృత్ మహోత్సవ్  కింద సెయిల్ -విఐఎస్ఎల్ లో హృదయ పరీక్షా శిబిరం
ఆజాదీ కా అమృత్ మహోత్సవ్ వేడుకల కింద సెయిల్ -విఐఎస్ఎల్ లో హృదయ పరీక్షా శిబిరాన్ని 19 & 29 జనవరి 2022న నిర్వహించారు. ఇందులో 30 మంది మహిళలు సహా 285 మంది ఉద్యోగులు, కాంట్రాక్టు ఉద్యోగులకు బిపి, షుగర్, ఆక్సిజన్ శాచ్యురేషన్ స్థాయి, ఇకో, ఇసిజి పరీక్షలను నిర్వహించారు.
హృద్రోగ పరీక్ష శిబిరాన్ని విఐఎస్ఎల్ హెచ్ఆర్డి కేంద్రలో సహ్యాద్రి నారాయణ హృదయాలయ, షిమోగా నిర్వహించింది. వైద్యులను, వారి బృందాలను విఐఎస్ఎల్ హెచ్ఆర్డి, పిఆర్, ఆసుపత్రికి సంబంధించిన శాఖ సమన్వయపరిచాయి. కార్డియాలజిస్టులు డాక్టర్ శరత్ సంగనా గౌదార్, డాక్టర్ ఎస్.వి. సిద్ధార్ద్ నిపుణుల సలహాను ఇచ్చారు.
ప్రధాన మంత్రి కార్యాలయం
అమెరికాలోని భారత సంతతి సభ్యులతో ప్రధాని సంభాషణ
ప్రధాని శ్రీ నరేంద్ర మోదీ జూన్ 23న వాషింగ్టన్ డీసీ లోని రోనాల్డ్ రీగన్ సెంటర్ లో భారత సంతతి సభ్యులతో భేటీ అయ్యారు.
ఈ సందర్భంగా ప్రధాని మాట్లాడుతూ, అమెరికాలో వివిధ రంగాలలో భారత సంతతి ప్రజలు సాధిస్తున్న విజయాలను అభినందించారు. భారతదేశంలో ప్రస్తుతం సాగుతున్న అమృత కాలంలో దేశ అభివృద్ధికి తమ వంతు సాయం చేయాల్సిందిగా పిలుపునిచ్చారు. భారత్-అమెరికా సంబంధాలను పటిష్టపరచటంలో వారు పోషిస్తున్న పాత్రకు ప్రధాని ధన్యవాదాలు తెలియజేశారు. భవిష్యత్తులో ఐ రంగాలలో ద్వైపాక్షిక భాగస్వామ్యాలకు అవకాశం ఉందో వివరించారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 వాక్సినేషన్ అప్డేట్
రాష్ట్రాలు, కేంద్రపాలిత ప్రాంతాలకు ఇప్పటివరకు 47.48 కోట్ల వాక్సిన్ డోస్లు సమకూర్చడం జరిగింది.
2.88 కోట్లకు పైగా మిగులు , వాడని వాక్సిన్ డోస్లు, రాష్ట్రాలు, కేంద్రపాలిత ప్రాంతాలు, ప్రైవేటు ఆస్పత్రుల వద్ద వాడకానికి సిద్దంగా ఉన్నాయి.
కేంద్ర ప్రభుత్వం దేశ వ్యాప్తంగా కోవిడ్ -19 వాక్సిన్ కార్యక్రమాన్ని వేగవంతం చేసేందుకు కట్టుబడి ఉంది. కోవిడ్ -19 సార్వత్రిక వాక్సినేషన్కు సంబంధించిన కొత్త దశ2021 జూన్ 21 నుంచి ప్రారంభమైంది. మరిన్ని వాక్సన్లు అందుబాటులోకి తీసుకురావడం ద్వారా వాక్సినేషన్ను వేగవంతం చేశారు. మరింత మెరుగైన ప్రణాళిక ద్వారా వాక్సిన్ అందుబాటుకు సంబంధించిన ముందస్తు సమాచారం అందించడంతోపాటు, వాక్సిన్ అందుబాటును రాష్ట్రాలు, కేంద్రపాలిత ప్రాంతాలకు పెంచడం జరిగింది.
దేశ వ్యాప్త వాక్సినేషన్ కార్యక్రమంలొ భాగంగా, భారత ప్రభుత్వం రాష్ట్రాలు, కేంద్ర పాలిత ప్రాంతాలకు కోవిడ్ వాక్సిన్లను ఉచితంగా సరఫరా చేస్తున్నది. కోవిడ్ -19 వాక్సినేషన్ నూతన దశలో కేంద్ర ప్రభుత్వం , వాక్సిన్ ఉత్పత్తిదారులు ఉత్పత్తి చేసే వాక్సిన్లో 75 శాతం వాక్సిన్ను సేకరించి దానిని ఉచితంగా రాష్ట్రాలు, కేంద్ర పాలిత ప్రాంతాలకు సరఫరా చేస్తుంది.
|
|
వాక్సిన్ డోస్లు
|
|

|
|
సరఫరా చేసినవి
|
|
47,48,77,490
|
|
పంపిణీ దశలో ఉన్నవి
|
|
53,05,260
|
|
వినియోగించినవి
|
|
44,74,97,240
|
|
మిగులు అందుబాటులో ఉ న్నవి
|
|
2,88,55,050
ఇప్పటివరకు 47.48 కోట్లకు పైగా  వాక్సిన్ డోస్లు రాష్ట్రాలు, కేంద్ర పాలిత ప్రాంతాలకు పంపిణీ చేయడం జరిగింది. మరో 53,05,260 డోస్లు పంపిణీకి సిద్ధంగా ఉన్నాయి.
ఇప్పటివరకు అంటే ఈ ఉదయం 8 గంటలవరకు అందిన సమాచారం ప్రకారం , ప్రభుత్వం పంపిణీచేసిన వాటిలో , వృధా అయిన వాటితో కలిపి మొత్తం 44,74,97,240 వాక్సిన్ డోస్లు వాడడం జరిగింది.
2.88 కోట్లకుపైగా వాక్సిన్ డోస్లు  వాడనివి రాష్ట్రాలు, కేంద్రపాలిత ప్రాంతాలు, ప్రైవేటు ఆస్పత్రుల వద్ద ఇంకా వాడకానికి మిగిలి ఉన్నాయి.
పౌర విమానయాన మంత్రిత్వ శాఖ
కోవిడ్-19 వ్యతిరేక పోరాటాన్ని మరింత సమర్థవంతం చేసేందుకు 411 లైఫ్లైన్ ఉడాన్ విమానాల ద్వారా అత్యవసర, వైద్య సామాగ్రి పంపిణీ
కోవిడ్-19 మహమ్మారి వ్యాప్తి నేపథ్యంలో కేంద్ర పౌర విమానయాన శాఖ లైఫ్లైన్ ఉడాన్ కార్యక్రమంలో భాగంగా 411 విమానాలతో సరుకు రవాణా కార్యక్రమాలను నిర్వహించింది.
ఎయిర్ ఇండియా, అలయన్స్ ఎయిర్, ఐఏఎఫ్ మరియు ప్రైవేట్ క్యారియర్లు లైఫ్లైన్ ఉడాన్ కింద 411 విమానాలను నడిపించాయి. ఎయిర్ ఇండియా, అలయన్స్ ఎయిర్ సంస్థలో వీటిలో మొత్తం 237 విమానాలను నడిపారు. ఇప్పటి వరకు లైఫ్లైన్ ఉడాన్ విమానాలు 4,04,224 కి.మీ. మేర ప్రయాణించి 776.73 టన్నుల రవాణాను చేపట్టింది. ఈ నెల 28వ తేదీ వరకు చేపట్టిన కార్గో లోడ్ 28.05 టన్నులుగా నిలిచింది. కోవిడ్-19కు వ్యతిరేకంగా భారత్ చేస్తున్న యుద్ధానికి మద్దతుగా ఉండాలా దేశంలోని మారుమూల ప్రాంతాలకు అవసరమైన వైద్య సరుకును రవాణా చేయడానికి గాను దేశీయంగా పౌర విమానయాన శాఖ ‘లైఫ్లైన్ ఉడాన్’ విమానాలను నడుపుతోంది.
హెలికాప్టర్ సేవల వినియోగం..
పవన్ హన్స్ లిమిటెడ్ సహా హెలికాప్టర్ సేవలు జే అండ్ కే, లడాఖ్తో పాటు వివిధ ద్వీప ప్రాంతాలు దేశంలో ఈశాన్య ప్రాంతాలకు క్లిష్టమైన వైద్య సామగ్రి రవాణాతో పాటు రోగుల రవాణాను చేపడుతున్నారు. ఏప్రిల్ 28 వరకు పవన్ హన్స్ సంస్థ 7,257 కిలోమీటర్ల దూరం పయనించి 2.0 టన్నుల సరుకును రవాణా చేసింది. ఈశాన్య ప్రాంతం, ద్వీప భూభాగాలు మరియు కొండ రాష్ట్రాలపై ప్రత్యేక దృష్టితో ఈ సేవలను వినియోగిస్తున్నారు. జే అండ్ కే, లడాఖ్, నార్త్-ఈస్ట్ మరియు ఇతర ద్వీప ప్రాంతాలకు రవాణా కార్యక్రమాలను వినియోగించేందుకు గాను ఎయిర్ ఇండియా మరియు ఐఏఎఫ్ ప్రధానంగా సహకరించుకుంటూ ముందుకు సాగుతున్నాయి. దేశీయ కార్గో ఆపరేటర్లు స్పైస్ జెట్, బ్లూ డార్ట్, ఇండిగో మరియు విస్టారా వాణిజ్య ప్రాతిపదికన కార్గో విమానాలను నడుపుతున్నాయి. స్పైస్జెట్ సంస్థ మార్చి 24 నుండి ఏప్రిల్ 28 వరకు 651 కార్గో విమానాలను 11,34,204 కిలో మీటర్ల దూరం మేర పయనింపజేసీ 4,741 టన్నుల సరుకు రవాణాను చేపట్టింది. ఇందులో 233 విమానాలు అంతార్జాతీయ కార్గో విమానాలు ఉన్నాయి. మరోవైపు బ్లూడార్ట్ సంస్థ మార్చి 25 నుండి ఏప్రిల్ 28 వరకు 224 కార్గో విమానాలు నడిపి 2,44,643 కిలో మీటర్ల దూరం ప్రయాణంతో దాదాపు 3,742 టన్నుల మేర సరుకును రవాణా చేసింది. వీటిలో 10 అంతర్జాతీయ కార్గో విమానాలున్నాయి. ఇండిగో సంస్థ ఏప్రిల్ 3-28 మధ్య కాలంలో 59 కార్గో విమానాలను 96,742 కిలోమీటర్ల దూరం మేర ప్రయాణింపజేసి 246 టన్నుల మేర సరుకును రవాణా చేసింది. ఇందులో దాదాపు 18 అంతర్జాతీయ విమానాలు ఉన్నాయి. ప్రభుత్వానికి ఉచితంగా రవాణా చేసిన వైద్య సామాగ్రి కూడా ఇందులో ఉంది. విస్తరా సంస్థ 14 కార్గో విమానాలను ఈ నెల 19-28 మధ్యకాలంలో 20,466 కిలోమీటర్ల దూరం ప్రయాణింపజేసి 113 టన్నుల మేర సరుకును రవాణా చేసింది.
అంతర్జాతీయంగా ఎయిర్ బ్రిడ్జ్ స్థాపన..
అంతర్జాతీయ రంగంలో, తూర్పు ఆసియాతో ఔషధాలు, వైద్య పరికరాలు మరియు కోవిడ్ -19 ఉపశమన పదార్థాల రవాణా కోసం కార్గో ఎయిర్ బ్రిడ్జ్ స్థాపించబడింది. ఎయిర్ ఇండియా తీసుకు వచ్చిన వైద్య సరుకుల పరిమాణం 668 టన్నులుగా ఉంది. పైన పేర్కొన్న వాటికి అదనంగా, బ్లూ డార్ట్ సంస్థ ఏప్రిల్ 14 నుండి 28 వరకు గ్వాంగ్జౌ నుండి 109 టన్నుల వైద్య సామాగ్రిని రవాణా చేసింది. మరోవైపు బ్లూ డార్ట్ సంస్థ ఈ నెల 25న షాంఘై నుండి 5 టన్నుల వైద్య సరుకును తీసుకువచ్చింది. మరోవైపు స్పైస్ జెట్ సంస్థ ఈ నెల 28 వరకు షాంఘై నుండి 140 టన్నుల వైద్య సామాగ్రిని, ఈ నెల 25 వరకు హాంకాంగ్ మరియు సింగపూర్ నుండి 13 టన్నుల వైద్య సామాగ్రిని స్పైస్ జెట్ దేశంలోకి తీసుకువచ్చింది.
ప్రధాన మంత్రి కార్యాలయం
సంస్కరణల పైన, విధాన రూపకల్పనపైన ఒక బ్లాగ్ పోస్టు ను గురించి వెల్లడించిన ప్రధాన మంత్రి
పూర్తి నమ్మకం ద్వారాను, ప్రోత్సాహకాల ద్వారాను సంస్కరణలు
ప్రధాన మంత్రి శ్రీ నరేంద్ర మోదీ తన బ్లాగు లోని ఒక పోస్టు ను గురించి ఈ రోజు న వెల్లడించారు. అందులో సంస్కరణలు, కేంద్రం-రాష్ట్రాల భాగస్వామ్యం, కోవిడ్ వేళ లో సరికొత్త విధానాల కు రూపకల్పన వంటి అంశాలు ఉన్నాయి. ఈ పోస్టు ను లింక్ డ్ ఇన్  ప్లాట్ ఫార్మ్ లోని ఖాతా లో ఎక్కించడం జరిగింది.
ప్రధాన మంత్రి ఒక ట్వీట్ లో:
‘‘@LinkedIn ప్లాట్ ఫార్మ్ లోని నా ఖాతా లో, కేంద్రం-రాష్ట్రాల భాగస్వామ్యం స్ఫూర్తి ద్వారా, కోవిడ్-19 వేళ లో సరికొత్తది అయినటువంటి విధాన రూపకల్పన కు సంబంధించి ‘పూర్తి నమ్మకం ద్వారాను, ప్రోత్సాహకాల ద్వారాను సంస్కరణల ను తీసుకు రావడం’ అనే శీర్షిక తో ఒక పోస్టు ఉంది’’ అని పేర్కొన్నారు.
https://www.linkedin.com/pulse/reforms-conviction-incentives-narendra-modi/?published=t
Reforms by Conviction and Incentives...my @LinkedIn post on innovative policy making in the time of COVID-19, powered by the spirit of Centre-State Bhagidari. https://t.co/ac0jhAqluT
— Narendra Modi  June 22, 2021
ప్రధాన మంత్రి కార్యాలయం
4వ అంతర్జాతీయ యోగ దినం నాడు ప్రధాన మంత్రి ప్రసంగం
ప్రపంచం లో అత్యంత శక్తిమంతమైన ‘ఏకతా శక్తుల’లో ఒకటి గా యోగ మారిందని ప్రధాన మంత్రి శ్రీ నరేంద్ర మోదీ నేడు పేర్కొన్నారు. నాలుగో అంతర్జాతీయ యోగ దినాన్ని పురస్కరించుకొని ఉత్తరాఖండ్ లోని దెహ్ రాదూన్ లో గల ఫారెస్ట్ రిసర్చ్ ఇన్స్టిట్యూట్ ఆవరణ లో ఒక భారీ సభ ను ఉద్దేశించి ఆయన ప్రసంగించారు. ప్రధాన మంత్రి ఫారెస్ట్ రిసర్చ్ ఇన్స్టిట్యూట్ ఆవరణ లో యోగా ఔత్సాహికులు మరియు స్వచ్ఛంద సేవకులు దాదాపు 50,000 మందితో పాటు యోగాసనాలలో, ప్రాణాయామంలో, ఇంకా ధ్యానంలో పాలుపంచుకొన్నారు.
“ప్రపంచం అంతటా ఈ రోజు ప్రతి ఒక్కరికి ఒక గర్వకారణమైన ఘడియ; ప్రజలు యోగా చేస్తూ సూర్యుని యొక్క వెలుగులను మరియు వెచ్చదనాన్ని స్వాగతిస్తున్నారు. దెహ్ రాదూన్ మొదలుకొని డబ్లిన్ వరకు; శంఘయి నుండి శికాగో వరకు; అలాగే, జకార్తా నుండి జోహానిస్ బర్గ్ వరకు ప్రతి చోటుకు ప్రస్తుతం యోగా విస్తరించింది” అని ప్రధాన మంత్రి అన్నారు.
ప్రపంచవ్యాప్తంగా ఉన్నటువంటి యోగా ఔత్సాహికులకు ప్రధాన మంత్రి ఒక స్పష్టమైన సందేశాన్ని ఇస్తూ, యావత్తు ప్రపంచం యోగా ను అక్కున చేర్చుకొందని, మరి దీని తాలూకు సన్నివేశాలను ప్రతి ఏటా అంతర్జాతీయ యోగా దినాన్ని జరుపుకొంటున్న తీరులో గమనించవచ్చునని ఆయన చెప్పారు. యోగ దినం మంచి ఆరోగ్యం కోసం, క్షేమం కోసం సాగుతున్న అన్వేషణ లో అతి పెద్ద సామూహికోద్యమాలలో ఒకటి గా రూపుదిద్దుకొందని కూడా ఆయన అన్నారు.
మనల్ని మిగతా ప్రపంచం గౌరవించాలని కోరుకొనే పక్షంలో మన స్వీయ ఉత్తరదాయిత్వాన్ని, వారసత్వాన్ని ఆదరించడానికి మనం వెనుకాడకూడదని ప్రధాన మంత్రి చెప్పారు. యోగ ప్రాచీనమైనది అయినప్పటికీ, ఎంతో ఆధునికంగా ఉన్నందున ఎంతో సుందరమైందని; ఇది నిలకడగా ఉంటూనే ఎప్పటికప్పుడు మార్పులకు లోనవుతోందని; దీనిలో మన ఉత్తమమైనటువంటి గతం మరియు వర్తమానం ఇమిడివున్నాయని; ఇది మన భవిష్యత్తు కు ఒక ఆశాకిరణాన్ని ప్రసరింప జేస్తున్నదని ఆయన వివరించారు.
యోగ యొక్క అంతర్గత శక్తులను గురించి ప్రధాన మంత్రి వివరిస్తూ, ప్రజలు వ్యక్తులు గాను, సంఘం గాను ఎదుర్కొంటున్నటువంటి అనేక సమస్యలకు యోగ వద్ద ఒక పరిష్కారం ఉందన్నారు. యోగ ఉద్రిక్తతలను, అనవసర భయాందోళనలను తొలగించి, ప్రశాంతమైన సృజనాత్మకమైన మరియు తృప్తికరమైన జీవనానికి బాటను పరచగలుగుతుందని ఆయన చెప్పారు. ‘‘విభజించడం కన్నా యోగ ఏకం చేస్తుంది. శత్రుత్వ భావనను పెంచడం కన్నా యోగా ఏకీకరిస్తుంది, బాధలను అధికం చేయడం కన్నా శాంతపరుస్తుంది’’ అని ఆయన అన్నారు.
(
ప్రధాన మంత్రి కార్యాలయం
ఆర్ కె లక్ష్మణ్ ను ఆయన 100వజయంతి నాడు స్మరించుకొన్న ప్రధాన మంత్రి
వ్యంగ్య చిత్రకారుడు ఆర్.కె. లక్ష్మణ్ కు ఆయన శత జయంతి నాడు ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు. ‘‘టైంలెస్ లక్ష్మణ్’’ పేరు తో వచ్చిన పుస్తకాన్ని 2018వ సంవత్సతరం లో శ్రీ నరేంద్ర మోదీ తాను ఆవిష్కరించినప్పుడు చేసిన ప్రసంగాన్ని ఈ సందర్భం లో పంచుకొన్నారు.
ప్రధాన మంత్రి ఒక ట్వీట్ లో –
‘‘ బహుముఖ ప్రతిభాశాలి ఆర్.కె. లక్ష్మణ్ ను ఆయన 100వ జయంతి నాడు స్మరించుకొంటున్నాను. తన వ్యంగ్యచిత్రాల మాధ్యమం ద్వారా, ఆయన తత్ కాలం నాటి సామాజిక, రాజకీయ వాస్తవికతల ను సుందరంగా వ్యక్తం చేశారు. 2018వ సంవత్సరం లో ‘టైంలెస్ లక్ష్మణ్’ పేరు తో వచ్చిన ఒక పుస్తకాన్ని నేను ఆవిష్కరించినప్పుడు ఇచ్చిన ప్రసంగాన్ని ఇక్కడ పంచుకొంటున్నాను. https://t.co/S0srPeZ4hL ’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 టీకాలు: అపోహలు, వాస్తవాలు
టీకా తరువాత మరణాన్ని టీకావల్లనే అనుకోకూడదు
మృతిని అంచనావేస్తేనే అది టీకా వల్లనా కాదా అనేది తెలుస్తుంది
అలాంటి కేసుల దర్యాప్తు రాష్ట్ర, జాతీయ స్థాయిలో జరుగుతాయి
కోవిడ్ టీకాల అనంతర అనారోగ్యం పాలవుతున్న వారి సంఖ్య పెరుగుతున్నట్టు మీడియాలో కొన్ని వార్తలు వస్తున్నాయి. మరికొన్ని సందర్భాలలో మరణించినట్టు కూడా ఆ వార్తలు సూచిస్తున్నాయి. మీడియా కథనాల ప్రకారమైతే 2021 జనవరి 16 నుంచి జూన్ 7 వరకు కోవిడ్ కారణంగా సంభవించిన మరణాలు 488 ఉన్నట్టు కూడా చెబుతున్నారు. అంటే మొత్తం 23.5 కోట్ల డోసులకు గాను ఈ మరణాల లెక్క చెబుతున్నారు.
అయితే ఈ వార్తలన్నీ అసంపూర్ణ సమాచారం, పరిమిత అవగాహన కారణంగా వెలుగు చూసినవేననే చెప్పక తప్పదు. మరణించటం వరకే చెప్పటానికి బదులు అన్ని మరణాలనూ టీకాకే ఆపాదించటం అసలు సమస్యకు కారణం.
దేశంలో కోవిడ్-19 టీకాల అనంతరం మరిణించినవారి శాతం 0.0002% మాత్రమే. మొత్తం 23.5 కోట్ల టీకా డోసులివ్వగా ఈ మరణాలు నమొదు కావటమంటే ఇంత జనాభాలో మరణాలు చాలా పరిమితంగా ఉన్నట్టే లెక్క. మామూలుగా నమోదయ్యే మరణాలు 2017 ఎస్ ఆర్ ఎస్ సమాచారం ప్రకారం ప్రతి వెయ్యిమందిలో ఏటా 6.3 మంది. భారత రిజిస్ట్రార్ జనరల్ అండ్ సెన్సస్ కమిషనర్ వారి ఎస్ ఆర్ ఎస్ సమాచారాన్ని ఇక్కద చూడవచ్చు:
https://main.mohfw.gov.in/sites/default/files/HealthandFamilyWelfarestatisticsinIndia201920.pdf).
ఇక్కడ గమనించాల్సిన ఇంకో ముఖ్యమైన విషయమేంటంటే కోవిడ్ వ్యాధి సోకి పాజిటివ్ గా ధ్రువపడినవారిలో మరణించినవారు 1% ఉన్నారు. అంటే, కోవిడ్ టీకాలు మరణాలను నిరోధించగలుగుతున్నాయి. అలా చూసినప్పుడు కోవిడ్ వలన చనిపోయే రిస్క్ కంటే టీకాల వలన చనిపోయే రిస్క్ చాలా చాలా తక్కువ.
టీకాల అనంతరం ఏదైనా కారణం వలన అనారోగ్యానికి గురయ్యే అవకాశాలను నమోదు చేస్తుందగా వాటిని కేవలం టీకాల వల్లనే అనుకోవటం వల్లనే గందరగోళం ఏర్పడుతోంది. అది తప్పనిసరిగా టీకా వల్లనే అయి ఉండే అవకాశం లేదు. అందువలన టీకా అనంతర అనారోగ్యాలన్నిటినీ టీకాలతో ముడిపెట్టటం సమంజసం కాదు. మరేదైనా అనారోగ్యం వలన అలా జరిగి ఉండవచ్చు. టీకా తరువాత సంభవించే అన్ని మరణాలనూ, ఆస్పత్రిలో చేరాల్సి వచ్చిన సందర్భాలనూ, ఏ చిన్న సమస్య తలెత్తినా కచ్చితంగా నివేదించవలసిందిగా ఆరోగ్య సిబ్బందికి, డాక్టర్లకు, టీకాలు తీసుకున్నవారికి కేంద్ర, రాష్ట్ర ప్రభుత్వాలు స్పష్టంగా తెలియజేశాయి.
టీకా అనంతర మరణాలు, ఆస్పత్రి పాలైన సందర్భాలు, వైకల్యానికి దారితీసిన పరిస్థితులు నమోదైతే, వాటిని తీవ్రంగా పరిగణించి వెంతనే జిల్లా స్థాయిలో దర్యాప్తు జరపాలని ఆదేశించారు. మరణాలను అంచనావేయటం ద్వారా అది టీకా వలన జరిగిందా, మరేదైనా కారణం వల్లనా అనేది స్పష్టంగా తేలుతుంది. అప్పుడు రాష్ట, జాతీయ స్థాయి దర్యాప్తు జరుగుతుంది. అందువలన టీకా తరువాత జరిగే ఏ మరణాన్నీ వెంటనే టీకా వల్లనే సంభవించినదిగా చెప్పటం సమంజసం కాదు. దానికోసం ప్రత్యేకంగా నియమించిన కమిటీ జిల్లా, రాష్ట్ర, జాతీయ స్థాయిలో దర్యాప్తు జరిపి తేల్చిన తరువాతనే దాన్ని టీకాకు ఆపాదించాలి.
జిల్లా మొదలు రాష్ట స్థాయి వరకు టీకా అనంతర అనారోగ్యం మీద నిఘా పెట్టటానికి ఒక సరైన నిఘా వ్యవస్థ ఏర్పాటై ఉంది. దర్యాప్తు పూర్తయితే ఆ నివేదికలను కేంద్ర ఆరోగ్యమంత్రిత్వశాఖ వారి వెబ్ సైట్ లో ఉంచుతారు. కోవిడ్ తీటీకాల సమాచారాన్ని పారదర్శకంగా పంచుకోవటంలో అది ఒక భాగం.
వాణిజ్యం, పరిశ్రమల మంత్రిత్వ శాఖ
సంస్కరణల కార్యాచరణప్రణాళిక అమలు ఆధారంగా 2019 సంవత్సరానికి రాష్ట్రాల ర్యాంకుల ప్రకటన.
రాష్ట్రాల సంస్కరణల కార్యాచరణ ప్రణాళిక 2019 లో ఉన్నత స్థానంలో ఉన్న రాష్ట్రాలుగా ఆంధ్రప్రదేశ్, ఉత్తరప్రదేశ్, తెలంగాణ.
రాష్ట్ర ర్యాంకింగ్లు పెట్టుబడులను ఆకర్షించడానికి, ఆరోగ్యకరమైన పోటీకి, ప్రతి రాష్ట్రంలో సులభతర వాణిజ్యపెంపునకు దోహదపడనున్నాయి.
కేంద్ర ఆర్దిక, కార్పోరేట్ వ్యవహారాల శాఖ మంత్రి శ్రీమతి నిర్మలా సీతారామన్ రాష్ట్రాల ర్యాంకింగ్ కు సంబంధించి వ్యాపార సంస్కరణల కార్యాచరణ ప్రణాళిక  ను 05-09-2020న ప్రకటించారు.
ఈ ర్యాంకులను కేంద్ర రైల్వే, వాణిజ్యం, పరిశ్రమల శాఖ మంత్రి శ్రీ పియూష్ గోయల్, కేంద్ర హౌసింగ్ , పట్టణ వ్యవహారాల శాఖ సహాయమంత్రి  శ్రీ హర్దీప్ సింగ్ పూరి, వాణిజ్యం, పరిశ్రమల శాఖ సహాయమంత్రి  శ్రీ సోమ్ ప్రకాశ్, ఉత్తరాఖండ్, త్రిపుర ముఖ్యమంత్రులు, జమ్ముకాశ్మీర్, లద్దాక్ ల లెఫ్టినెంట్ గవర్నర్లు, పలువురు సీనియర్ ఉన్నతాధికారులు ఈ కార్యక్రమంలో పాల్గొన్నారు.
వ్యాపార సంస్కరణల కార్యాచరణ ప్రణాళిక అమలు ఆధారంగా రాష్ట్రాలకు ర్యాంకులు ప్రకటించడం 2015 సంవత్సరంలో ప్రారంభమైంది. ఇప్పటివరకు 2015,2016,2017-18 సంవత్సరాలకు ర్యాంకులు విడుదలయ్యాయి. వ్యాపార సంస్కరణల కార్యాచరణ ప్రణాళిక 2018-19 లో 180 సంస్కరణలకు సంబంధించిన అంశాలు , 12 వ్యాపార రెగ్యులేటరీకి సంబంధించినవి ఉంటాయి. సమాచార అందుబాటు, సింగిల్ విండో వ్యవస్థ, కార్మికులు, పర్యావరణం తదితరాలకు సంబంధించిన అంశాలు ఉంటాయి.
వ్యాపార సంస్కరణల కార్యాచరణ ప్రణాళిక అమలు పనితీరు ఆధారంగా , రాష్ట్రాలకు ర్యాంకులు ఇచ్చే వ్యవస్థ ద్వారా ఆరోగ్య కరమైన పోటీని ప్రవేశపెట్టి, పెట్టుబడులను ఆకర్షించడం, సులభతర వాణిజ్యాన్ని ప్రతి రాష్ట్రంలో పెంపొందింప చేయడం దీని విస్తృత లక్ష్యం. ఈసారి ర్యాంకింగ్లు ఇవ్వడంలో క్షేత్రస్థాయిలో 30 వేల మంది నుంచి వచ్చిన స్పందనకు పూర్తి ప్రాధాన్యతనివ్వడం జరిగింది. వారు ఈ సంస్కరణల క్రియాశీలతపై తమ అభిప్రాయాన్ని వ్యక్తం చేస్తారు. రాష్ట్రాలకు ర్యాంకులు ఇవ్వడం వల్ల అవి పెట్టుబడులను ఆకర్షించగలుగుతాయి. అలాగే ప్రతి రాష్ట్రంలోనూ సులభతర వాణిజ్యానికి ఆరోగ్యకరమైన పోటీ పెరుగుతుంది.
“ ఇండియా ,సంస్కరణల ప్రక్రియను ఎంతో కీలకమైనదిగా పరిగణిస్తోంది. కోవిడ్ -19 మహమ్మారి సమయంలో దేశంలొ ప్రపంచంలోనే అత్యంత కఠినమైన లాక్ డౌన్ ని కూడా దేశంలొ విదేశీ మారకద్రవ్య నిల్వలు పెరిగాయి. కొన్నిరాష్ట్రాలు కార్యాచరణ ప్రణాళిక అమలులో అత్యద్భుత పనితీరును కనబరుస్తున్నాయి. రాష్ట్రాలు వ్యాపార కార్యాచరణ ప్రణాళిక వెనుక ఉన్న వాస్తవ స్ఫూర్తిని అందిపుచ్చుకుంటున్నాయి.” అని శ్రీమతి నిర్మలా సీతారామన్ అన్నారు.
“ సులభతర వాణిజ్యం ర్యాంకింగ్లు ఈరోజు విడుదల చేయడం జరుగుతోంది. ఇది రాష్ట్రాల కృషికి దర్ఫణం .ర్యాంకింగ్లు పోటీతత్వంతో కూడినవి. రాష్ట్రాలకు ప్రత్యేకంగా ర్యాంకింగ్లు కలిగిన కొద్ది దేశాలలో ఇండియా ఒకటి. ఇవి దేశ ర్యాంకింగ్ను మెరుగుపరచడానికి పనికివస్తాయి. ” అని ఈ కార్యక్రమం సందర్భంగా పియూష్ గోయల్ తెలిపారు.
“
లైసెన్సుల పునరుద్ధరణను తొలగించడం లేదా వాటి రెన్యువల్ల ను పొడిగించడం , దరఖాస్తు ఫారాలను సరళీకృతం చేయడం, రిస్క్-ఆధారిత తనిఖీలను ప్రవేశపెట్టడం లేదా తృతీయ పార్టీ తనిఖీలను ప్రవేశపెట్టడం, ఆమోదాలను డిజిటలైజ్ చేయడం ,రెగ్యులేటరీ వ్యవస్థను హేతుబద్ధీకరించడానికి చర్యలు చేపట్టడంవంటి వాటి ద్వారా రెగ్యులేటరీ భారాన్ని తగ్గించే చర్యలను చేపట్టాలని రాష్ట్రాలను కోరుతున్నాను.,” అని శ్రీ హర్దీప్ సింగ్ పూరి అన్నారు
సంస్కరణ కార్యాచరణ ప్రణాళిక 2019 కింద ఎంపికైన మొదటి పది రాష్ట్రాలు:
ఆంధ్రప్రదేశ్
ఉత్తరప్రదేశ్
తెలంగాణ
మధ్యప్రదేశ్
జార్ఖండ్
ఛత్తీస్ఘడ్
హిమాచల్ ప్రదేశ్
రాజస్థాన్
పశ్చిమబెంగాల్
గుజరాత్
రాష్ట్రాల ర్యాంకింగ్లు: రాష్ట్ర బిఆర్ ఎ పి 2019